Οδηγός χρήσης του Cyber-shot
Εκτύπωση
Αρχική σελίδα > Λήψη > Ρύθμιση λειτουργίας ΕΓΓ > Ημικυκλικό πανόραμα 3D

## Ημικυκλικό πανόραμα 3D

Γίνεται λήψη πολλαπλών εικόνων ενώ κινείται η κάμερα, και οι εικόνες αυτές συντίθενται σε μια εικόνα 3D. Η εγγεγραμμένη εικόνα μπορεί να αναπαραχθεί σε τηλεόραση 3D.

1. Ρυθμίστε το καντράν λειτουργιών στο (Λήψη 3D).

1. (Ημικυκλικό πανόραμα 3D) στον τροχό ελέγχου

1. Επιλέξτε μια κατεύθυνση λήψης με τον τροχό ελέγχου.

1. Ευθυγραμμίστε την κάμερα με το τέλος του θέματος που θέλετε να καταγράψετε και πατήστε το κουμπί κλείστρου.

A: Το τμήμα αυτό δεν θα εγγραφεί.

1. Μετακινήστε την κάμερα μέχρι το τέλος του οδηγού (B), ακολουθώντας την ένδειξη στην οθόνη.

Συμβουλές για τη λήψη σε λειτουργία ημικυκλικού πανοράματος 3D
Χρησιμοποιώντας το σώμα σας ως άξονα, κινήστε την κάμερα σε ένα μικρό κύκλο, παράλληλα προς την κατεύθυνση του βέλους στην οθόνη. (Προσπαθήστε να κινηθείτε ημικυκλικά μέσα σε 5 δευτερόλεπτα).
Αν η σάρωση είναι πολύ γρήγορη ή πολύ αργή, θα εμφανιστεί ένα μήνυμα στην οθόνη.
Συνιστούμε να εξασκηθείτε μερικές φορές πριν από τη λήψη.
Τα θέματα σε ηρεμία είναι τα πιο κατάλληλα για λήψεις 3D.

- Καθορίστε το σκηνικό και πατήστε το κουμπί κλείστρου μέχρι τη μέση της διαδρομής, για να κλειδώσετε την εστίαση, την έκθεση και την ισορροπία λευκού. Στη συνέχεια, πατήστε το κουμπί κλείστρου τέρμα κάτω και κάντε πανοραμική λήψη με την κάμερα.

Παρατηρήσεις

- Οι εικόνες 3D αναπαράγονται ως τυπικές ακίνητες εικόνες σε αυτή την κάμερα.

- Η λήψη 3D δεν είναι κατάλληλη για τις ακόλουθες περιπτώσεις:

- Όταν υπάρχει μεγάλο θέμα

- Κινούμενα θέματα

- Όταν το κύριο θέμα βρίσκεται πολύ κοντά στην κάμερα

- Εικόνες με μικρή αντίθεση, όπως ο ουρανός, μια αμμώδης παραλία ή γκαζόν

- Οι εικόνες 3D αποτελούνται από ένα αρχείο JPEG και ένα αρχείο MPO. Αν διαγραφεί οποιοδήποτε αρχείο στον υπολογιστή σας, η κάμερα μπορεί να μην λειτουργεί σωστά.

- Αν δεν μπορείτε να μετακινήσετε την κάμερα σε ολόκληρο το θέμα εντός του καθορισμένου χρόνου, προκύπτει μια γκρίζα περιοχή στη σύνθετη εικόνα. Αν συμβεί αυτό, κινήστε την κάμερα πιο γρήγορα για να καταγράψετε μια πλήρη εικόνα 3D.

- Επειδή αρκετές εικόνες είναι ενωμένες, το ενωμένο τμήμα δεν θα εγγραφεί ομαλά.

- Σε συνθήκες χαμηλού φωτισμού, οι εικόνες μπορεί να είναι θολές. Συνιστάται να κάνετε λήψη εικόνων σε φωτεινό εξωτερικό φως.

- Αν ολόκληρη η γωνία προβολής της λήψης 3D και η γωνία προβολής όταν κλειδώθηκε το AE/AF διαφέρουν υπερβολικά ως προς τη φωτεινότητα, το χρώμα ή την εστίαση, η λήψη δεν θα είναι επιτυχής. Αν συμβεί αυτό, αλλάξτε την θέση του κλειδώματος AE/AF και δοκιμάστε ξανά.

- Η λήψη 3D μπορεί να ακυρωθεί στις ακόλουθες περιπτώσεις:

- Κάνετε πανοραμική λήψη με την κάμερα να κινείται πολύ γρήγορα ή πολύ αργά.

- Η κάμερα τρέμει πολύ.

Σχετικό θέμα
Προβολή εικόνων 3D σε τηλεόραση 3D
Λειτουργίες που δεν διατίθενται σε μερικές λειτουργίες ΕΓΓ
Στοιχεία MENU που δεν διατίθενται σε μερικές λειτουργίες ΕΓΓ
Πίσω στην κορυφή