Οδηγός χρήσης του Cyber-shot
Εκτύπωση
Αρχική σελίδα > Λήψη > Χρήση των λειτουργιών λήψης > Φλας

## Φλας

1. Πατήστε (Φλας) στον τροχό ελέγχου.

1. Επιλέξτε την επιθυμητή λειτουργία με τον τροχό ελέγχου.

| (Αυτόματα) | Το φλας ενεργοποιείται αυτόματα σε σκοτεινά μέρη ή όταν υπάρχει οπίσθιος φωτισμός.
| (Ναι) | Το φλας πάντα λειτουργεί.
| (Αργός συγχρονισμός) | Το φλας πάντα λειτουργεί. Η ταχύτητα του κλείστρου είναι αργή σε σκοτεινά μέρη για ευκρινή φωτογράφηση του φόντου που είναι εκτός της φωτεινής δέσμης του φλας.
| (Όχι) | Το φλας δεν λειτουργεί.

Όταν εμφανίζονται "λευκά, κυκλικά στίγματα" σε φωτογραφίες με φλας
Αυτό προκαλείται από σωματίδια (σκόνη, γύρη, κτλ.) που αιωρούνται κοντά στο φακό. Όταν τονίζονται από το φλας της κάμερας, εμφανίζονται ως λευκά, κυκλικά στίγματα.
Πώς μπορούν να μειωθούν τα "λευκά, κυκλικά στίγματα";

- Φωτίστε το δωμάτιο και τραβήξτε το θέμα χωρίς φλας.

- Επιλέξτε λειτουργία (Μείωση θολώματος κίνησης) ή (Υψηλή ευαισθησία) στην επιλογή σκηνικού. ([Το Όχι] επιλέγεται αυτόματα.)

Παρατηρήσεις

- Το φλας ανάβει στροβοσκοπικά δύο φορές. Το πρώτο άναμμα του φλας προσαρμόζει την ποσότητα του φωτός.

- Καθώς το φλας φορτίζει, εμφανίζεται η ένδειξη .

- Όταν χρησιμοποιείται το φλας, το φλας πετάγεται επάνω αυτόματα. Μην καλύπτετε το φλας με τα δάχτυλά σας.

- Το φλας μαζεύεται αυτόματα όταν δεν χρειάζεται, ως εξής:

- Όταν η κάμερα είναι απενεργοποιημένη ή σε λειτουργία αναπαραγωγής ή λειτουργία USB.

- Όταν η λειτουργία φλας είναι ρυθμισμένη σε (Όχι).

- Όταν το καντράν λειτουργιών είναι ρυθμισμένο σε [i-Ημικυκλικό Πανόραμα] ή [Λειτουργία ταινίας].

- Όταν πατηθεί το κουμπί MOVIE (Ταινία).

Όταν δεν χρησιμοποιείτε το φλας, ρυθμίστε τη λειτουργία φλας σε [Όχι] εκ των προτέρων για να μην πετάγεται επάνω το φλας.

- Μην πιέζετε προς τα κάτω και μην τραβάτε προς τα επάνω το φλας με το χέρι σας. Ενδέχεται να προκληθεί δυσλειτουργία.

- Δεν μπορείτε να χρησιμοποιήσετε το φλας κατά τη διάρκεια λήψης σε λειτουργία ριπής.

- Όταν κάνετε λήψη με το φλας και το ζουμ είναι ρυθμισμένο στο W, η σκιά του φακού μπορεί να εμφανιστεί στην οθόνη, ανάλογα με τις συνθήκες λήψης. Αν συμβεί αυτό, ρυθμίστε το ζουμ στο T και κάντε ξανά λήψη με φλας.

Σχετικό θέμα
Λειτουργίες που δεν διατίθενται σε μερικές λειτουργίες ΕΓΓ
Πίσω στην κορυφή